OzLabs/hebrew-wiki-articles huggingface dataset:
הורמון טרופי (יותרת המוח)

הורמונים טרופיים (באנגלית: Trophic hormones) הם הורמונים המופרשים מהאונה הקדמית של יותרת המוח. הורמונים אלו משפיעים על גדילה, תפקוד או תזונה של תאים אנדוקריניים אחרים. הורמונים טרופיים יכולים להימצא במערכות הגוף כולל המערכת האנדוקרינית, מערכת העיכול, השתן והעצבים. המונח "trophic" הוא מיוונית עתיקה – "τροφικός", "trophikós" – ופירושו "נוגע למזון או הזנה", וכאן פירושו "צמיחה", ההפך של ניוון (אטרופיה).

דוגמה לכך היא תירוטרופין, הורמון המגרה את בלוטת התריס; עודף תירוטרופין יכול ליצור זפקת.

הורמונים טרופיים מבלוטת יותרת המוח (ההיפופיזה) הקדמית כוללים:
* הורמון מגרה בלוטת התריס (TSH או תירוטרופין) – מגרה את בלוטת התריס וגורם להגדלת גודלם של התאים ומספרם.
* הורמון אדרנוקורטיקוטרופי (ACTH או קורטיקוטרופין) – מגרה את קליפת יותרת הכליה וגורם להגדלת גודלם של התאים ומספרם.
* הורמון מחלמן (Luteinizing hormone – LH) / הורמון מגרה זקיקים (FSH) – מווסת את תפקוד הרבייה אצל זכרים ונקבות כאחד.
* גסטרין – ממריץ את צמיחת הרירית בקיבה לאחר צריכת מזון בבעלי חוליות.

== מערכת העיכול ==
למערכת העיכול יש מספר גורמים טרופיים המווסתים את הצמיחה. המעי מכיל פפטידים הממריצים את צמיחת הרירית של תאי הקיבה, המעי הגס ותאי מעי קטנים. ההורמונים המופרשים שולטים בתפקודים אחרים של מערכת העיכול כמו ויסות הפרשה, תנועתיות, עיכול וספיגה.

== ראו גם ==
* המערכת האנדוקרינית
* הורמון טרופי

קטגוריה:הורמונים
צ'נטרבה

צ'נטרבה (באיטלקית: Centerbe; שפירושו "מאה עשבים"), הוא ליקר המיוצר באמצעות השריית עשבי תיבול ארומטיים (שמן אתרי) הנפוצים בהר מאיילה (Maiella).<ref name="Matthew Evans"></ref><ref></ref> זהו משקה חריף טיפוסי במרכז איטליה (מחוז אברוצו) והוא עשוי על בסיס 40% ושל 70% אלכוהול.<ref name="Matthew Evans" /><ref name="Oregon U"></ref> הליקר מגיע כאמור בשתי חוזקות: חזק ומתון. הצ'נטרבה החזק נמצא בשימוש נרחב כמשקה דיז'סטיף לאחר ארוחות והוא גם בעלת תכונות חיטוי.<ref name="Dublin ctalogue"></ref> הצ'נטרבה יוצר במקור על ידי Beniamino Toro ב-Tocco da Casauria משנת 1817.<ref name="Dublin ctalogue" /><ref></ref> שתי הגרסאות מוגשות דרך קבע בתום הארוחה במסעדה הרומאית Ambasciata d'Ambruzzo שבעליה מחבל אברוצו.

המשקה עשוי בדרך כלל עד 70% אלכוהול בנפח, וניתן להכין אותו על ידי הנחת עלי תפוז, בזיליקום, קמומיל, רוזמרין, מרווה, ערער, ציפורן, קינמון, פולי קפה קלויים, זעפרן, נענע, עלי לימון, עלי מנדרינה, פריחת טימין ומיורן בבקבוק שמוזגים לתוכו אלכוהול.

"צ'נטרבה לבן ללא סוכר" הוא מרכיב בקוקטייל Coup de Foudre הנשכח (ככל הנראה צרפתי) שנכלל ב-'1700 Cocktails' של גילדת הברמנים של בריטניה (1934).

המתכון הוא:
* 1/3 White Unsweetened Centerbe
* 1/3 Red Curaçao
* Coates Plymouth Gin 1/3

מגישים עם חתיכה קטנה של קליפת תפוז מסוכרת.

הייתה גם גרסה "ירוקה ולא ממותקת", כפי שמופיעה במתכון הקוקטייל "השטן הירוק" שנכלל בספר "משקאות ארוכים וקצרים" (1925 - נינה טוי ו-A.H. Adair) שפורסם גם הוא בבריטניה.

"לא ממותק" מצביע על כך שבאותה תקופה הייתה זמינה גרסה רפואית למהדרין של Centerbe, אולי בדומה למתכון הביתי שלמעלה ללא סירופ הסוכר. לחלופין, רבים מהמתכונים המתוקים מהמאה ה-18 הם, גם לטעמים המודרניים, מתוקים במיוחד.

== ראו גם ==
* שארטרז (ליקר)

== הערות שוליים ==

קטגוריה:ליקרי עשבים
קטגוריה:תרבות שתיית אלכוהול
ביגנאי (יין)

יין ביגנאי, (באנגלית: Bignay wine; הידוע גם בשם Bugnay wine) הוא יין פירות פיליפיני העשוי מפירות יער של עץ הביגנאי או הבגנאי המקומי (Antidesma bunius).

צבעו אדום עמוק ומעט מתוק עם ניחוח פירותי.<ref></ref><ref></ref><ref></ref>

== קישורים חיצוניים ==

== הערות שוליים ==

קטגוריה:משקאות תוססים
דוהאט (יין)

יין דוהאט (באנגלית: Duhat wine; הנקרא גם Lomboy wine), הוא יין פירות פיליפיני העשוי מפירות שזיף שחור (Duhat). יש לו צבע סגול-אדום עז. הוא מיוצר בעיקר בדרום לוזון.<ref></ref><ref></ref><ref></ref><ref name="Aranas"></ref>

== הערות שוליים ==

קטגוריה:משקאות תוססים
אוגי (משקה)

אוגי (בארמנית: օղի, òġi; בדיבור: aragh) הוא משקה אלכוהולי מזוקק ארמני שמזוקק מפירות או מפירות יער למיניהם. הוא מיוצר באופן נרחב בתור moonshine (מונשיין הוא כינוי לסוגי משקאות חריפים בעלי אחוז אלכוהול גבוה, מיוצר באופן מסורתי או מופץ באופן לא חוקי) מפירות גן בגידול ביתי בכל רחבי ארמניה, שם הוא מוגש כמשקה קבלת פנים פופולרי לאורחים, משקה ששותים באופן שגרתי במהלך הארוחות.<ref></ref> ניתן לטעון, אוגי ארמני אינו "וודקה" כלל ורק הפך להיות נחשב כזה במהלך התקופה הסובייטית בארמניה.

Mulberry oghi מיוצר באופן מסחרי ומיוצא תחת שם המותג Artsakh על ידי Artsakh-Alco Brandy Company במחוז אסקראן ברפובליקה של ארטסח.

== סוגים ==
* Tuti oghi – אוגי תות (שם מותג מסחרי Artsakh, מנגורנו קרבאך)
* Honi oghi – מ"הון", פרי יער אדום קטן (דובדבן קורנלי)
* Tsirani oghi – ממשמשים
* Tandzi oghi – מאגסים
* Khaghoghi oghi – מענבים
* Salori oghi – משזיפים
* Moshi oghi – מפטל שחור
* Tzi oghi – מתאנים
* Khundzori oghi – מתפוחים

== אוגי בגולה הארמנית ==
בגולה הארמנית, אוגי מתייחס למשקה האלכוהולי המזוקק בטעם אניס הנקרא ערק במזרח התיכון, ראקי בטורקיה, או אוזו ביוון. בארצות הברית בתקופת היובש, הארמנים ייצרו את האוגי מצימוקים ותיבלו אותו באניס. במדינה הישנה של מערב ארמניה, האוגי היה עשוי לעיתים קרובות משיבולת ענבים, או מתות עץ, ולעיתים היה בטעם אניס, מסטיקא, או אפילו קליפת הל או תפוז, כמו גם מעשבי תיבול או תבלינים אחרים. באזור חרפרט (Kharberd) כמו גם בצ'נקוש (Chnkoosh) הסמוך, אוגי הוכן בדרך כלל מתות עץ.

== ראו גם ==
* צ'אצ'ה – ברנדי גרוזיני, הנקרא לפעמים "וודקה גאורגית"
* ראקיה – משקאות חריפים של הבלקן
* באיג'יו – משקה חריף סיני מזוקק הנקרא לפעמים "וודקה סינית"
* סוג'ו – משקה קוריאני מזוקק, הנקרא לפעמים "וודקה קוריאנית"

== הערות שוליים ==

קטגוריה:המטבח הארמני
קטגוריה:משקאות מזוקקים
ר"מ 2

ר"מ 2 היא יחידה רישומית (ר"מ) בצה"ל שאליה מסופחים חיילים שאינם כשירים רפואית להמשיך את השירות בצורה סדירה, בדרך כלל בעקבות מחלה, שבר או פציעה, ואין באפשרות רופא היחידה להעניק להם את הטיפול הרפואי ההולם. רופא היחידה שולח המלצה לסיפוח, ואם החייל עונה על הקריטריונים, הוא מסופח ליחידת ר"מ 2 ומקבל דרכה תוכנית רפואית מסודרת.
סמל יחידת ר"מ 2
לכל בית חולים קיימת יחידת ר"מ 2 אשר בשגרה מפקד עליה קצין בדרגת סרן, לרוב בעל הכשרה של סיעוד, ובעת חירום (במסגרת מילואים) הפיקוד מועבר למפקד (במילואים) בדרגת רס"ן או סא"ל, יחד איתו מתגייסים בחירום עשרות חיילים לכל יחידת ר"מ 2 בבתי החולים.

לכל מסופח או חייל מאושפז יש רכזת אישית. היא דואגת לו לבירורים, לקביעת תורים, ומתזכרת אותו לגבי טיפולים ותשובות ממעבדה. כל זה נעשה כדי שהחולה יהיה מרוכז בהחלמה. בזכות כך 70% אחוז מהמסופחים חוזרים לשירות.

במלחמת חרבות ברזל, גויסו בצווי 8 כלל יחידות ר"ם 2 בבתי החולים בארץ וקיבלו תפקיד מהותי במעטפת הרפואית לפצועים ולמשפחותיהם.

==קישורים חיצוניים==
* 

==הערות שוליים==

קטגוריה:יחידות צה"ל
קטגוריה:חיל הרפואה
יעקב ספרא (1889)

יעקב ספרא, (באנגלית: Jacob Safra בערבית: يعقوب صفرا ; 12 בדצמבר 1889 ועד 27 במאי 1963) היה בנקאי יהודי סורי-לבנוני והפטריארך (אבי המשפחה המורחבת) של משפחת ספרא. <ref></ref> <ref></ref> <ref>[http://switzerland.isyours.com/e/celebrities/bios/76.html "Celebrities in Switzerland: Edmond Safra Biography"]</ref> "הספראים", היו בנקאים וסוחרי זהב, שעסקו במימון סחר באימפריה העות'מאנית בין ביירות, חלב, איסטנבול ואלכסנדריה. <ref></ref>

== ביוגרפיה ==
משפחת ספרא הייתה במקור משפחת סוחרים יהודית שהחל משנת 1841 <ref></ref> התבססה בעיר חלב שבצפון סוריה. המשפחה הרוויחה את כספה ממימון שיירות במזרח התיכון. <ref></ref>

לאחר שהאימפריה העות'מאנית התפרקה ב-1918, בשנות העשרים של המאה ה-20 יעקב ספרא פתח את הבנק המשפחתי Jacob E. Safra, בביירות, בהתבסס על הניסיון הארוך של בני ספרא בהמרת זהב ומטבעות.<ref name=":0"></ref> בנק משפחת ספרא היה הבנק המועדף על רבות מהמשפחות היהודיות הספרדיות העשירות שחיו בסוריה ולבנון, הם סמכו על הספראים שינהלו את האינטרסים העסקיים והפיננסיים האישיים שלהם בזהירות ובשיקול דעת. הבנק עשה עסקים עם סוחרים חקלאיים, עם סוחרי מתכות יקרות והוא הציע גם חשבונות אשראי וגם חשבונות חיסכון. <ref></ref> מאוחר יותר שונה שמו של הבנק ל-Banque de crédit national SAL (BCN) שהוא אחד מחמשת הבנקים הוותיקים בלבנון.<ref name=":0" />

בשנת 1955, יעקב ספרא היגר לברזיל <ref></ref> עם ארבעת בניו: אלי, אדמונד, ג'וזף ומואיז ובאותה שנה 1955 הם הקימו מוסד פיננסי בסאו פאלו, ברזיל.

== חיים אישיים ==
בשנת 1920, יעקב ספרא נשא לאישה את בת דודתו אסתר תיירה (1904–1943).<ref name="JSafraSerasin2020"></ref> <ref></ref> לזוג נולדו ארבעה בנים: אלי, אדמונד, ג'וזף ומואיז; וארבע בנות: אוולין, גבי, ארלט ואוגט. <ref></ref> בשנת 1943 אסתר נפטרה במהלך לידה בגיל 39.<ref name="JSafraSerasin2020" /> ב-1950 יעקב נישא בשנית למארי דואק (1911–1967).<ref name="JSafraSerasin2020" /> <ref></ref>

כיכר ספרא בירושלים נקראת על שמו, לכבודו ולכבוד רעייתו. <ref></ref>

== קישורים חיצוניים ==
* 
* [https://farhi.org/wp26/wp26_262.html תעודות מרשות הגירה של ברזיל משנת 1955 אודות יעקב ספרא] 
* [https://www.safra.com/company/history ההיסטוריה של בנק ספרא] 
* [https://www.jsinvestments.com/Origins.aspx המקור של משפחת ספרא הבנקאים] 

== הערות שוליים ==

קטגוריה:מיליארדרים יהודים
קטגוריה:בנקאים יהודים
קטגוריה:משפחת ספרא
קטגוריה:יהודים סורים
קטגוריה:ילידי 1889
קטגוריה:נפטרים ב-1963
The Mask and Mirror

The Mask and Mirror הוא אלבום האולפן החמישי של הזמרת-יוצרת הקנדית לורינה מק'קניט שפורסם בשנת 1994, בהוצאת חברות התקליטים קווינלן רוד והאחים וורנר.<ref></ref> כמו רוב האלבומים של מק'קניט, The Mask and Mirror הושפע מאוד מהמסעות שלה ברחבי העולם. חוויותיה בספרד ובמרוקו, בעיקר, משמשות השראה לאלבום הזה.<ref></ref>

האלבום זכה להצלחה בארצות הברית ונמכר בלמעלה מ-795,000 עותקים במדינה בסך הכול.<ref></ref>

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארגנטינה (CAPIF)
|זהב
|30,000
|-
!אוסטרליה (ARIA)
|פלטינה
|70,000
|-
!קנדה (Music Canada)
|פלטינה ×3
|300,000
|-
!צרפת (SNEP)
|זהב
|100,000
|-
!איטליה (FIMI)
|פלטינה
|100,000
|-
!ספרד (PROMUSICAE)
|זהב
|50,000
|-
!ארצות הברית (RIAA)
|זהב
|795,000
|}

== קישורים חיצוניים ==

== הערות שוליים ==

קטגוריה:אלבומי 1994
קטגוריה:אלבומי לורינה מק'קניט
קטגוריה:אלבומים באנגלית
קטגוריה:אלבומי פולק
קטגוריה:אלבומי חברת וורנר רקורדס
Live in San Francisco at the Palace of Fine Arts

Live in San Francisco at the Palace of Fine Arts הוא אלבום ההופעה הראשון של הזמרת-יוצרת הקנדית לורינה מק'קניט שפורסם בשנת 1995, בהוצאת חברת התקליטים קווינלן רוד.<ref name=":0"></ref> הוא הוקלט בהופעה חיה בסן פרנסיסקו במהלך קונצרט בארמון האמנויות היפות, ב-19 במאי 1994 והופץ בשנה שלאחר מכן.<ref name=":0" />

במסגרת הקונצרט ביצעה מק'קניט את הלהיט "She Moved Through the Fair".<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי הופעה מ-1995
קטגוריה:אלבומי לורינה מק'קניט
קטגוריה:אלבומי הופעה באנגלית
קטגוריה:אלבומי פולק
A Winter Garden: Five Songs for the Season

A Winter Garden: Five Songs for the Season הוא אלבום חג המולד והמיני-אלבום הראשון של הזמרת-יוצרת הקנדית לורינה מק'קניט שפורסם בשנת 1995, בהוצאת חברות התקליטים קווינלן רוד והאחים וורנר.<ref name=":0"></ref> הוא כולל חמש רצועות: שלושה שירי חג המולד, העיבוד של מק'קניט לשירו של ארצ'יבלד למפמן "Snow" (שפורסם גם ב-To Drive the Cold Winter Away), ו-"Seeds of Love" האנגלי המסורתי.<ref name=":0" /> כל הרצועות במיני-אלבום פורסמו מאוחר יותר באלבומה משנת 2008 A Midwinter Night's Dream.<ref></ref>

המיני-אלבום הגיע למקום ה-93 במצעד האלבומים האוסטרלי.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי חג המולד מ-1995
קטגוריה:מיני-אלבומי בכורה מ-1995
קטגוריה:אלבומי לורינה מק'קניט
קטגוריה:מיני-אלבומים באנגלית
קטגוריה:אלבומי פולק
קטגוריה:מיני-אלבומי חברת וורנר רקורדס
בהלינה

בהלינה (בפיליפינית ובאנגלית: Bahalina; המכונה לפעמים "Coconut red wine"), הוא יין דקלים פיליפיני מסורתי העשוי מקוקוס מותסס או מוהל דקל ניפה (Nypa fruticans). הוא נגזר מהמשקה בשם tubâ שמופק מדקל (palm toddy). הבהלינה מתיישן במשך מספר חודשים עד מספר שנים. מקורו מהאיים ויסאיאס ומינדנאו של דרום הפיליפינים. צבעו חום-כתום עמוק ובעל טעם עפיץ ומעט מר.

== תיאור ==
צבע הבהלינה האופייני הוא חום-כתום עמוק בשל השימוש בבארוק שהוא צמח שאורגים ממנו גם בדים גסים (נקרא גם טוּנגוֹג או טוֹנגוֹג), התמציות מהקליפה המיובשת (מַרְקָה טונגוג או טאנגאל) של מיני מנגרובים מסוימים. התמציות העשירות בטאנינים שמונעים מהבהלינה להחמיץ, כמו גם מוסיפים מרירות קלה לטעם.<ref name="Sanchez"></ref><ref name="Polistico"></ref>

בהלינה שונה מהלאמבאנוג של לוזון בכך שלאמבאנוג מזוקק ואינו משתמש בבארוק ולכן צבעו לבן חלבי או צלול.<ref name="delish"></ref>

לבהלינה יש בסביבות 10% עד 13% אלכוהול בנפח, שהוא גבוה יותר מ"טוּבָּה" tubâ (ביותר מ-2%-4%). עם זאת יש לו תכולת אלכוהול נמוכה בהרבה מאשר הלאמבאנוג שיש לו 40%-45%.

== הכנה ==
ייצור הבהלינה מתחיל בייצור של tubâ, שמקורו במיץ של גבעולי פרחי קוקוס או דקל ניפה שנחתכו. ה-tubâ בדרך כלל מותסס תחילה במשך שבוע בצינורות איסוף הבמבוק שנותרו על עץ הקוקוס. הם נאספים על ידי המנגואט או המננגגוט (אוספי tubâ) ומיד נאטמים היטב בקנקני זכוכית מסורתיים או בפחיות, תוך הקפדה על שלא יישארו כיסי אוויר. הבארוק מתווסף בשלבים אלה, בין אם כשהוא עדיין בצינורות הבמבוק או במהלך ההעברה לקנקנים. לאחר יממה עד מספר שבועות, ה-tubâ תוסס לבהאל, שהוא משקה אלכוהולי עדין ובעל טעם חמוץ-מתוק. ניתן לצרוך אותו כמו שהוא.<ref name="tb"></ref>

להכנת בהלינה, לעומת זאת, הבהאל מסונן דרך בד, כדי להסיר את המשקעים ולאחר מכן מועבר לקנקן חדש. זה חוזר על עצמו מדי יום במשך שלושה חודשים כדי להבטיח שהבהלינה לא תתסוס ותיהפך לחומץ קוקוס. לאחר תהליך זה, הכד נקבר מתחת לאדמה לפחות בעומק של 30 ס"מ או מאוחסן במרתפים קרירים לפחות חודשיים נוספים לפני שיהיה מוכן לצריכה.

== משמעות תרבותית ==
הייצור המסורתי של בהלינה נפוץ כאמור בויסאיאס ובמינדנאו של דרום הפיליפינים. לעיתים הוא מאופיין כ"משקה העניים", לא בגלל איכותו, אלא מפני שהוא זול יחסית למשקאות אלכוהוליים מסחריים.

בהלינה מיושן לגילאי שלוש עד חמש שנים מכיוון שביישון מקבל טעם חלק יותר. לבהלינה אין טעם של tubâ או בהאל. במקום הטעם החמוץ-מתוק במקצת של שני המשקאות האחרונים, הבהלינה הוא מעט מריר וחריף.<ref name="jj" /> בהלינה נהוג לשתות מעורבב עם משקאות קלים מוגזים אשר מעניקים מימד מתוק יותר לטעם, המזכיר יין אדום.<ref name="jj"></ref> <ref></ref> בהלינה, יחד עם tubâ, בהאל ומשקאות אלכוהוליים פיליפיניים מסורתיים נחגגים ביחד מדי שנה במזרח ויסאיאס באירוע טעימות יין המכונה "Oktubafest".<ref name="bw"></ref>

== ראו גם ==
* לאמבאנוג
* באסי
* טאפוי
* חומץ דקלים ניפא
* חומץ דקל קאונג

== הערות שוליים ==

קטגוריה:משקאות תוססים
פירות אסורים

פירות אסורים הוא אלבום האולפן השני של הזמרת-יוצרת הישראלית קורין אלאל. את האלבום הוציאה בשנת 1987 לאור חברת התקליטים CBS ישראל על גבי תקליט. בשנת 1994 הופץ גם כתקליטור כחלק מ"סדרת תפוז" – הוצאות חדשות של אלבומי CBS ישראל בפורמט זה דרך NMC. הוא אופיין בשירי רוק אלקטרוניים למדי, המושפעים מסוגות הרוק אלטרנטיבי, ניו וייב ופופ רוק לרוב. לאחר שהוקלט בסטודיו סינתרון, למעט הרצועה "אמסטרדם" שהוקלטה בסטודיו DB, בוצעה הפקתו על ידי דורון פיקר. קדם לפרסומו הוצאו שלושה סינגלים לקידומו: "כבשים", "פירות אסורים" ו"שישי בלילה".

תוכן האלבום הושפע מחוויותיה האישיות של קורין אלאל מימי מלחמת לבנון הראשונה, בעת שהופיעה בפני חיילים ונחשפה למראות המלחמה הקשים.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1987
קטגוריה:אלבומי קורין אלאל
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת CBS ישראל
מרכז ההנצחה לרצח העם ניאמטה

מרכז ההנצחה לרצח העם ניאמטה (באנגלית: Nyamata Genocide Memorial) מבוסס סביב כנסייה לשעבר בניאמטה , 30 קילומטרים דרומית לקיגאלי ברואנדה, המנציחה את רצח העם ברואנדה בשנת 1994. שרידים של 50,000 אנשים קבורים באתר.

המרכז הוא אחד מארבעה אתרים המנציחים את רצח העם שהוכרזו כאתר מורשת עולמית של אונסק"ו ב-2023.

==מיקום==
האנדרטה מבוססת סביב כנסייה לשעבר שנמצאת כ-30 קילומטרים דרומית לקיגאלי ברואנדה, המנציחה את רצח העם ברואנדה ב-1994. אתר הנצחה זה הוא אחד משישה אתרי הנצחה לאומיים ברואנדה המנציחים את רצח העם ברואנדה. האחרים הם מרכז ההנצחה לרצח העם מורמבי, מרכז ההנצחה לרצח העם ביססרו, , אתר ההנצחה לרצח העם קיגאלי ואתר ההנצחה ניארובויה (Nyarubuye). ישנם למעלה מ-250 אתרי הנצחה רשומים המנציחים את רצח העם ברואנדה.

==היסטוריה==
רצח העם ברואנדה החל באפריל 1994. בני טוטסי רבים התאספו בכנסייה מכיוון שכנסיות נחשבו למקום מבטחים. כ-10,000 איש התאספו והאנשים הסתגרו בפנים. קירות הכנסייה מראים כיצד הרוצחים עשו חורים בקירות כדי שניתן יהיה לזרוק רימונים פנימה. לאחר מכן האנשים בפנים נורו או נהרגו במצ'טות. תקרת הכנסייה מציגה את חורי הקליעים ובד המזבח עדיין מוכתם בדם של האנשים שנרצחו. רוב השרידים נקברו אך נותרו בגדים ותעודות זהות. תעודות הזהות היו מה שזיהו אנשים כטוטסי או הוטו.

גם אנשים מהסביבה נרצחו לאחר הטבח בכנסייה. שרידיהם של 50,000 איש קבורים באתר.

==קישורים חיצוניים==

<div style="direction: ltr;">
* [https://whc.unesco.org/document/198281 Nomination Text] - UNESCO site
* [https://www.maasaimarakenyapark.com/information/rwanda-genocide-memorial-sites/ Rwanda Genocide Memorial Sites]
* [https://www.kagerasafaris.com/rwanda-genocide-memorial-centres/ Rwanda Genocide Memorial Centres]
</div>

==הערות שוליים==

קטגוריה:רצח העם ברואנדה
אופק ראשון

אופק ראשון (נולדה ב-5 בנובמבר 2005) היא פעילה חברתית ומרצה ישראלית. התפרסמה לראשונה בעקבות כתבה בתוכנית "הצינור", שבה סיפרה על החרם הקשה שעברה מכיתה א'. מפקדת "סיירת החרם" וזוכת אות הוקרה לפעילות יוצאת דופן. משפיענית לשנת 2020 "לאישה", משפיענית לשנת 2021 "מעריב לנוער" וזכתה באות "קרן ילדי ישראל" על פעילויותיה. ב-2023 הדליקה משואה.

==תחילת דרכה==
בשנת 2019 פורסמה לראשונה כתבה בצינור בערוץ 13 על הסיפור הקשה וההתמודדויות עם החרם שעברה מכיתה א'. הסיפור תפס תאוצה לאחר שמספר זמרים מפורסמים פרסמו את הסיפור ברשת על מנת להעלות את המודעות לחרם, ואף נפגשו איתה. יום לאחר פרסום הכתבה, מגיש הצינור גיא לרר הגיע לביתה של ראשון, וראיין אותה ואת אמה.

==פעילותיה==
זמן קצר לאחר הראיון עם גיא לרר, החליטו יחד ראשון ולרר להקים את "סיירת החרם", שמטרתה לסייע ולעזור לילדים במצוקה אשר חווים חרם חברתי בעצמם, ומפרסמת את סיפורם האישי. אופק ראשון הקימה גם את הסדנה "האופק שלי", שמטרתה לעזור לילדים ובני נוער להתמודד עם מצבים חברתיים שונים, והחלה להרצות בבתי ספר ברחבי הארץ על סיפור חייה ועל האופן שבו ניתן להתמודד עם חרמות ובריונות עם הרצאת "אזעקת אופק".

בשנת 2019 נבחרה להיות הפרזנטורית החדשה לרשת המשקפיים "אופטיקנה".

בשנת 2020 נפגשה ראשון עם ראש הממשלה בנימין נתניהו ושניהם שוחחו על סיפורה של ראשון ועל המאמץ לצמצום החרמות. באותה השנה קיבלה את התואר "משפיענית לשנת 2020" במגזין "לאישה" ואף הופיעה על עמוד השער.

בשנת 2021 קיבלה את התואר "משפיענית לשנת 2021" במגזין "מעריב לנוער", וזכתה באות "קרן ילדי ישראל" על פעילויותיה למען בני הנוער.

ב-25 באפריל 2023 נבחרה להדליק משואה ביום העצמאות. אופק ראשון היא השנייה הצעירה ביותר שהדליקה משואה עד כה, וזכתה לתשומת לב רבה כשהשיאה את המשואה ואמרה:

באותה השנה, הובילה בשיתוף עמותת "וראייטי ישראל" את קטלוג החזרה לבית הספר ברשת הסטוק, כאשר כל הקטלוג מוצג במסרים נגד חרמות ובריונות, במטרה להעלות את המודעות לנושא.
מאוחר יותר, נבחרה ראשון לככב בקמפיין חדש על הטבות לצעירים של בנק דיסקונט, לצד הפרזנטורית רותם סלע.

בשנים אלו הספיקה להיפגש עם עוד בכירים בממשלה, כגון שר החינוך לשעבר יולי אדלשטיין ונשיא המדינה לשעבר רובי ריבלין. בנוסף היא פועלת ומתנדבת רבות על מנת להילחם ולצמצם את תופעת החרמות והבריונות.

==קישורים חיצוניים==

* [https://yitzug1.co.il/artists/אופק-ראשון/ אופק ראשון - ייצוג 1]
* 
* 
* 
* 

== הערות שוליים ==

קטגוריה:משיאי משואה ביום העצמאות: 2023
קטגוריה:ראשון לציון: אישים
קטגוריה:ישראלים שנולדו ב-2005
קטגוריה:ישראליות שנולדו ב-2005
יחסי טורקיה–ניז'ר

יחסי טורקיה–ניז'ר הם יחסי החוץ בין טורקיה לניז'ר. היחסים בין שתי המדינות החלו ב-1967.<ref name=":0"></ref> טורקיה מחזיקה בשגרירות בניאמיי מאז ינואר 2012, בעוד שניז'ר מחזיקה בשגרירות באנקרה מאז אוקטובר 2012, ובנוסף מחזיקה בקונסוליות באיסטנבול, בורסה ואנטליה. 29 אמנות והסכמים בינלאומיים נחתמו בין 2 המדינות מאז 2012.
שגרירות טורקיה בניאמיי

ראש ממשלת טורקיה רג'פ טאיפ ארדואן ביקר בניז'ר בינואר 2013, בעוד נשיא ניז'ר מהמדואו איסופו ביקר בטורקיה במרץ 2014 וראש ממשלת ניז'ר בריגי רפיני ביקר בטורקיה בינואר 2018.

הסחר הבין-לאומי בין שתי מדינות נאמד ב-46,485,000 דולר ב-2013, 35,272,000 דולר ב-2014 ו-31,351,000 דולר ב-2015. רוב הסחר היה יצוא טורקי לניז'ר. שווי המסחר הגיע ל-72,000,000 דולר ב-2019.

== קישורים חיצוניים ==

== הערות שוליים ==
בלוגה (וודקה)

לוגו וודקה בלוגה
וודקה בלוגה (באנגלית: Beluga Noble Vodka)<ref>[https://www.vodka-beluga.com/en%7Ctitle= Beluga vodka website ]</ref> הוא מותג של וודקה סופר-פרמיום המיוצרת ומבוקבקת על ידי Noblewood Group. היא נחשבת לאחת הוודקות האיכותיות ביותר. סופר-פרמיום נחשב באיכות גבוהה בהרבה מהרגיל, ולעיתים קרובות יקר. יחד עם זה רוב אניני הוודקה יסכימו שאומנות ואיכות הם הגורמים הבסיסיים שיש לוודקה כדי להיחשב במלואה לוודקה סופר-פרימיום.

== ייצור ==
הסינון של התזקיק הוא בעל חשיבות רבה מאוד בנוסף לאיכות החומרים והמים והוא מתבצע לעיתים כבר במהלך הזיקוק ממש, כמו גם לאחר מכן, כאשר הוודקה המזוקקת (לעיתים מספר פעמים) ומסוננת (לעיתים מספר פעמים) דרך פחם פעיל ואמצעי סינון אחרים כדי לספוג כמויות של עקבות חומרים שמשנים את טעם התזקיק או מעניקים טעמי לוואי לוודקה. הייצרן היום הוא Noblewood Group, מונטנגרו.<ref>[https://noblewoodspirits.com/ Noblewood Group website]</ref>

== צריכה ==
וודקה שותים באופן מסורתי "נקי" (כלומר לא מעורבב עם מים, קרח או מיקסים אחרים) ולעיתים קרובות היא מוגשת מהמקפיא מצונן, על אף שיש מומחי וודקה רבים שטוענים שטמפרטורת ההגשה צריכה להיות סביב 4–5 מעלות צלזיוס ולא מתחת לזה.

== היסטוריה ==
הוודקה הרוסית Beluga Noble נוצרה במקור רק בשנת 2002 על ידי מזקקת מריינסק.<ref></ref> העיר של היום מריינסק עצמה (כ-40,000 תושבים) נוסדה במאה ה-18 בדרום סיביר.
* במאי 2016, בלוגה שיתפה פעולה עם Summergate Fine Wine & Spirits כדי להיות היבואן והמפיץ הבלעדי של המותג בסין הגדולה.<ref></ref>
* באוקטובר 2022, "בשל המצב הפוליטי הנוכחי ברוסיה, BELUGA GROUP החליטה למכור את הזכויות הבינלאומיות למותג וודקה הסופר-פרימיום "Beluga".<ref></ref>
* במרץ 2023, קבוצת Noblewood החלה רשמית בייצור הוודקה באתר הייצור שלה במונטנגרו והוציאה את הבקבוקים הראשונים של וודקה בלוגה.<ref></ref>

== תהליך ==
הכהל, המופק מדגנים אורגניים, שמשמש לייצור הבלוגה מקורה במזקקה של החברה הממוקמת ב-Jaunkalsnava, לטביה. המים לייצור מסופקים מבארות ארטזיות מפוקחות. הוודקה מיוצרת ומבוקבקת בניקשיץ', מונטנגרו.

== סוגים ==
לוודקה בלוגה יש את מגוון התוצרת הבא (נבדלים באיכויות):
* Noble
* Transatlantic
* Allure
* Goldline
* Celebration
* Beluga Epicure

בבקבוק שמיוצר על ידי יצרן הזכוכית הצרפתי המפורסם לאליק.

== קישורים חיצוניים ==
* 
* 
== הערות שוליים ==

*
קטגוריה:משקאות אלכוהוליים
קטגוריה:משקאות מזוקקים
מרכז ההנצחה לרצח העם מורמבי

מרכז ההנצחה לרצח העם מורמבי (באנגלית: Murambi Genocide Memorial Centre) מבוסס סביב בית ספר טכני לשעבר בעיירה מורמבי , 126 קילומטרים דרומית-מערבית לקיגאלי ברואנדה, המנציח את רצח העם ברואנדה בשנת 1994. שרידים של 50,000 אנשים קבורים כאן.

המרכז הוא אחד מארבעה אתרים המנציחים את רצח העם שהוכרזו כאתר מורשת עולמית של אונסק"ו ב-2023.

==תיאור==
גופות חנוטות של קורבנות רצח עם. 2001
קורבנות חנוטים של רצח עם
אתר הנצחה זה הוא אחד משישה אתרי הנצחה לאומיים ברואנדה המנציחים את רצח העם ברואנדה. האחרים הם מרכז ההנצחה לרצח העם ניאמטה, מרכז ההנצחה לרצח העם ביססרו, , אתר ההנצחה לרצח העם קיגאלי ואתר ההנצחה ניארובויה (Nyarubuye). ישנם למעלה מ-250 אתרי הנצחה רשומים המנציחים את רצח העם ברואנדה.

המקום היה אתר של טבח במהלך רצח העם ברואנדה ב-1994. כשהחלו הרציחות, הטוטסי באזור ניסו להסתתר בכנסייה מקומית. עם זאת, הבישוף וראש העירייה פיתו אותם למלכודת על ידי שליחתם לבית הספר הטכני, בטענה שכוחות צרפתיים יגנו עליהם שם. ב-16 באפריל 1994 הגיעו לבית הספר 65,000 מבני הטוטסי. ברגע שהקורבנות הגיעו, לא סופקו מים או מזון. זה נעשה כדי להבטיח שהאנשים יהיו חלשים מכדי להתנגד. לאחר שהגנו על עצמם במשך כמה ימים באמצעות אבנים, בני הטוטסי הוכרעו ב-21 באפריל. החיילים הצרפתים נעלמו ובית הספר הותקף על ידי אנשי מיליציות ההוטו - ה. כ-20,000 מבני הטוטסי נרצחו בבית הספר, וכמעט כל אלה שהצליחו להימלט נהרגו למחרת כשניסו להסתתר בכנסייה סמוכה. מספר הנרצחים של כ-50,000 שנמסר על ידי הממשלה אינו נתמך על ידי מספר הגופות שהוצאו מקברם, אפילו בהתחשב בקברים שעדיין לא נפתחו וגופות שלא נקברו. בין הגופות המוצגות כעת נמצאות גופות של ילדים ותינוקות.

על פי ההערכות, רק 34 בני אדם שרדו את הטבח במורמבי.

אתר ההנצחה נוסד ב-21 באפריל 1995. האתר מכיל 50,000 קברים. בניין בית הספר הוא כיום מוזיאון לרצח עם המציג את השלדים והגופות החנוטים של כמה מאלפי האנשים שנהרגו במחוז גיקונגורו ב-1994. במחקרו על אתרי ההנצחה של רצח העם ברואנדה, טוען שאף על פי שהגופות המוצגות במורמבי מוצגות כגופות של אנשים שנרצחו במקום, למעשה מדובר בגופות שהובאו למורמבי מכל האזור שמסביב. הנרצחים במורמבי נקברו בקברי אחים במקום ב-1996.

==קישורים חיצוניים==

<div style="direction: ltr;">
* [https://whc.unesco.org/document/198281 Nomination Text] - UNESCO site
* [https://www.maasaimarakenyapark.com/information/rwanda-genocide-memorial-sites/ Rwanda Genocide Memorial Sites]
* [https://www.kagerasafaris.com/rwanda-genocide-memorial-centres/ Rwanda Genocide Memorial Centres]
</div>

==הערות שוליים==

קטגוריה:רצח העם ברואנדה
אליצור בר-אשר סיגל

אליצור בר-אשר סיגל (נולד ב-19 במאי 1977) הוא פרופסור מן המניין בחוג ללשון עברית וחבר סגל נלווה בחוג לבלשנות באוניברסיטה העברית בירושלים.

== ביוגרפיה ==
אליצור בר-אשר סיגל נולד ב-1977, בן לפרופסור משה בר-אשר. סיים תואר ראשון בהצטיינות יתרה בפילוסופיה ובלשון עברית, ותואר שני בלשון עברית, שניהם מהאוניברסיטה העברית בירושלים. סיים דוקטורט בפילולוגיה שמית באוניברסיטת הרווארד (2009), בהנחיית ג'ון היונרגארד.

עם סיום לימודיו התמנה למרצה במחלקה ללשון עברית באוניברסיטה העברית, בשנת 2014 הועלה לדרגת מרצה בכיר, בשנת 2017 הועלה לדרגת פרופסור חבר ובשנת 2021 הועלה לדרגת פרופסור מן המניין.

פרופסור בר-אשר סיגל הוא עמית מחקר במרכז לשפה לוגיקה וקוגניציה (LLCC) ועוסק בבלשנות שמית משווה והיסטורית ובחקר התחביר והסמנטיקה, ואף חוקר דרכים תאורטיות שבהן אפשר למזג את הסמנטיקה הפורמלית עם המחקר הדיאכרוני של השפה. לצד זה הוא חוקר את ההיסטוריה של הבלשנות ובמיוחד את התהוות הדיסציפלינה מפרנץ בופ ועד לפרדינן דה סוסיר.

==מספריו ==
אליצור בר-אשר סיגל הוא המחבר והעורך של ספרים ומאמרים רבים בנושא ההיסטוריה של השפה העברית. בין ספריו ניתן למנות את:
* עיונים בלשניים ופילולוגיים בחקר העברית והארמית, ירושלים: האקדמיה ללשון העברית, 2020.	
<div class="mw-content-ltr">
* Introduction to the Grammar of Jewish Babylonia Aramaic, Munster: Ugarit-Verlag, 2013
* The NP-Strategy for Expressing Reciprocity: Typology: history, Syntax and semantic, Amsterdam: John Benjamin Publication House, 2020
* Introduction to Grammar of Jewish Babylonian Aramaic, 2nd. Revised and Extended Edition, Munster:, Ugarit-Verlag, 2016, 388 p.</div>

==משפחתו ==
אליצור נשוי לפרופסור מיכל בר-אשר סיגל.

== קישורים חיצוניים ==
* [https://ling.huji.ac.il/people/אליצור-בר-אשר-סיגל אליצור בר אשר סיגל], באתר החוג לבלשנות באוניברסיטה עברית בירושלים.

* [https://www.youtube.com/watch?v=Dxqi5gXDyUw אליצור בר אשר סיגל, אבות טקסטים: בין חקר לשון חז"ל לחקר הארמית]
* [https://www.youtube.com/watch?v=WcKXu1uPSS0 אליצור בר אשר סיגל, ההיבטוריה של אילולי ואילמלי: דיאכרוניה סמנטית]

קטגוריה:בלשנים ולשונאים ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת העיר ניו יורק
קטגוריה:בעלי תואר דוקטור מאוניברסיטת הרווארד
קטגוריה:חברי האקדמיה הצעירה הישראלית
קטגוריה:סגל האוניברסיטה העברית בירושלים: בלשנות
קטגוריה:ישראלים שנולדו ב-1977
מיכאיל גרשקוביץ'

מיכאיל דנילוביץ' גרשקוביץ (ברוסית: Михаи́л Дани́лович Гершко́вич; (נולד ב-1 באפריל 1948) הוא כדורגלן עבר סובייטי ממוצא יהודי ששיחק בעמדת חלוץ; אחרי סיום קריירת המשחק פנה לקריירת אימון.

==קריירת שחקן==
מיכאיל גרשקוביץ' למד בבית הספר לכדורגל במתחם הספורט לוז'ניקי במוסקבה. בגיל 18 צורף לקבוצת הבוגרים של מועדון הכדורגל לוקומוטיב מוסקבה. לאחר שנה אחת במועדון עבר לקבוצת טורפדו מוסקבה. בטורפדו הפך לאחד ממלכי השערים של הקבוצה. במרבית המשחקים שיחק בצמד עם החלוץ האגדי אדוארד סטרלצוב. בשנת 1968 זכה עם קבוצתו בגביע ברית המועצות. בשנת 1972 עבר לדינמו מוסקבה. בשלהי הקריירה שלו שב ללוקומוטיב מוסקבה, בה החל את הקריירה. בגיל 31 פרש ממשחק פעיל.

גרשקוביץ' שיחק בנבחרת הנוער של ברית המועצות, זכה איתה באליפות אירופה לנוער בשנת 1966. ב־16 ביוני 1968 ערך את הופעתו הראשונה במדי הנבחרת הבוגרת. היה זה משחק ידידות מול אוסטריה. את שערו הראשון במדי הנבחרת הבקיע גם במשחק זה. בשנת 1969 נטל חלק במשחקי מוקדמות מונדיאל 1970. אך לא נכלל בסגל הנבחרת לתחרות עצמה. את משחקו העשירי והאחרון במדי הנבחרת שיחק ב־28 באפריל 1971.

==קריירה כמאמן==
בשנים 1984-1987 גרשקוביץ' שימש כעוזר מאמן בדינמו מוסקבה. בשנים 1994–1998 אימן את הנבחרת הצעירה של רוסיה. לאחר מכן היה עוזרו של אולג רומנצב באימון הנבחרת הבוגרת של רוסיה. בשנים 2003 - 2005 אימן את קבוצת ניקה מוסקבה מהליגה האזורית של רוסיה.

==תארים (כשחקן)==
* אליפות אירופה לנוער: 1966.
* אליפות ברית המועצות: 1976
* גביע ברית המועצות: 1968, 1977

==קישורים חיצוניים==

* [https://footballfacts.ru/person/46470-gershkovichmihaildanilovich סיכום הקריירה המקצועית של מיכאיל גרשקוביץ'] (רוסית)

קטגוריה:כדורגלנים סובייטים
קטגוריה:כדורגלנים יהודים
קטגוריה:חלוצי כדורגל סובייטים
קטגוריה:חלוצי כדורגל יהודים
קטגוריה:מוסקבה: כדורגלנים
קטגוריה:כדורגלני טורפדו מוסקבה
קטגוריה:כדורגלני דינמו מוסקבה
קטגוריה:כדורגלני לוקומוטיב מוסקבה
קטגוריה:מאמני כדורגל סובייטים
קטגוריה:מאמני כדורגל רוסים
קטגוריה:מאמני כדורגל יהודים
קטגוריה:כדורגלני נבחרת ברית המועצות
קטגוריה:סובייטים שנולדו ב-1948
על קו הזינוק

"על קו הזינוק" הוא שיר שהוקלט על ידי הלהקה הישראלית החברים של נטאשה.<ref name=":0"></ref> הוא יצא לאור באוקטובר 1991, בהוצאת חברת התקליטים הד ארצי, כסינגל מתוך אלבום האולפן השני שלה, "שינויים בהרגלי הצריחה" (1991).<ref name=":0" /> את השיר כתב והלחין מיכה שטרית להפקתו של יוסי אלפנט.<ref name=":0" />

השיר הגיע למקום הראשון במצעד העברי השבועי של רשת ג'.<ref name=":0" />

== רקע וכתיבה ==
השיר נכתב והולחן על ידי מיכה שטרית והופק על ידי יוסי אלפנט.<ref></ref> ב-3 בנובמבר 1991 דורג השיר במקום ה-19 במצעד העברי השבועי של רשת ג',<ref></ref> אך ירד שבעה מקומות.<ref></ref> בהמשך, צבר את תואר "העלייה הגבוהה" ודורג במקום ה-15,<ref></ref> עד שלבסוף דורג בראש המצעד במשך שבועיים בסך הכול.<ref name=":0" />

מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4 מיליון השמעות.<ref></ref>

== וידאו קליפ ==
ב-8 באפריל 2011 עלה ליוטיוב האודיו של "על קו הזינוק", שהצליח לצבור למעלה מ-1.5 מיליון צפיות בסך הכול.<ref></ref>

הופעתם של גידי גוב ומקהלת קולות עם "על קו הזינוק" הועלתה ליוטיוב ב-28 נובמבר 2018.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|אוקטובר 1991
|תקליט 12 אינץ'
|הד ארצי
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 1991
קטגוריה:סינגלים מ-1991
קטגוריה:שירי החברים של נטאשה
קטגוריה:שירים בעברית
קטגוריה:שירים שנכתבו על ידי מיכה שטרית
קטגוריה:סינגלים בהוצאת הד ארצי
The Book of Secrets

The Book of Secrets הוא אלבום האולפן השישי של הזמרת-יוצרת הקנדית לורינה מק'קניט שפורסם בשנת 1997, בהוצאת חברות התקליטים קווינלן רוד והאחים וורנר.<ref></ref> רמיקס מאת DNA של הסינגל "The Mummers' Dance", פורסם במהלך חורף 1997–1998, והגיע בשיאו למקום ה-18 במצעד הבילבורד הוט 100.<ref></ref>

האלבום זכה להצלחה בארצות הברית ונמכר בלמעלה מ-1,867,000 עותקים במדינה בסך הכול.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארגנטינה (CAPIF)
| זהב
| 30,000
|-
! אוסטרליה (ARIA)
| זהב
| 35,000
|-
! קנדה (Music Canada)
| פלטינה ×3
| 400,000
|-
! צרפת (SNEP)
| זהב
| 110,000
|-
! גרמניה (BVMI)
| זהב
| 250,000
|-
! יון (IFPI Greece)
| זהב
| 30,000
|-
! ספרד (PROMUSICAE)
| זהב
| 70,000
|-
! ארצות הברית (RIAA)
| פלטינה ×2
| 1,867,000
|}

== קישורים חיצוניים ==

== הערות שוליים ==

קטגוריה:אלבומי 1997
קטגוריה:אלבומי לורינה מק'קניט
קטגוריה:אלבומים באנגלית
קטגוריה:אלבומי פולק
קטגוריה:אלבומי חברת וורנר רקורדס
Live in Paris and Toronto

Live in Paris and Toronto הוא אלבום ההופעה השני של הזמרת-יוצרת הקנדית לורינה מק'קניט שפורסם בשנת 1999, בהוצאת חברת התקליטים קווינלן רוד.<ref name=":0"></ref> התקליטור הראשון הוא הופעה חיה במסגרתה בוצעו שירי האלבום The Book of Secrets; התקליטור השני כולל שירים מאלבומיה The Visit ו-The Mask and Mirror.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי הופעה מ-1999
קטגוריה:אלבומי לורינה מק'קניט
קטגוריה:אלבומי הופעה באנגלית
קטגוריה:אלבומי פולק
Imaginary Duck

ציור של יוליה שטנגלוב, ילדה עם ברווז
Imaginary Duck הוא הפסדונים של יוליה שְׁטֶנְגֶלוֹב (ילידת 1976) אמנית רחוב תל אביבית, החותמת על עבודתיה בראשי התיבות ID.

שטנגלוב נולדה בסמולנסק שברוסיה. בילדותה למדה כשנתיים בחוג אמנות לילדים. בשנת 1989 עלתה המשפחה לישראל. לאחר עליית המשפחה לא הוסיפה ללמוד אמנות ונמשכה דווקא לתחומי הטכנולוגיה בעקבות אביה שהיה systems analyst. באמנות רחוב החלה לעסוק בשנת 2009 בתקופה בה חשה מצוקה וכאופן של תרפיה עצמית

בתחילת פעילותה כאמנית רחוב, התמקדה בהדבקת יציקות ברווזים מעוטרים ומצוירים מגבס אותם הכינה בביתה. בהמשך החלה להדביק גם ראשי בובות מגבס, ולצייר להן גוף במכחול ולאחר מכן התפתחה גם לציורים בספריי. עבודותיה מתאפיינות במספר מוטיבים חוזרים - ברווזים, דמות ילדה המצוירת בגודל טבעי בצבעי שחור לבן ואדום, שועלים אדומים, חיות ויצורים.

למעלה מ-300 מיצירותיה מופיעות בכל רחבי תל אביב ובמקומות נוספים בארץ, בייחוד באזור שכונת פלורנטין, קריית המלאכה ונחלת בנימין. עבודותיה מופיעות בין היתר בתערוכת אמנות הרחוב בקומה השביעית של התחנה המרכזית החדשה של תל אביב. בשנת 2013 הוזמנה לצייר עבודה על קיר במוזיאון מוסקבה, במהלך טיול שורשים ועבודות שלה מופיעות גם בדהב שבמצרים ובפולין. בשנת 2021 הציגה גם תערוכת חוצות בכיכר ויצמן בחולון במסגרת העונה הישראלית לעיצוב. בשנת 2023 לקחה חלק בתערוכת אמנות רחוב במוזיאון הנגב לאומנות בבאר שבע.

מלבד פעילותה כאמנית, שטנגלוב מדריכה גם סיורי גרפיטי בתל אביב, ועובדת בחברה אמריקאית בתחום ה-IT.

<gallery>
קובץ:PikiWiki Israel 43649 Florentine Tel Aviv.jpg|ברווז גבס של Imaginary Duck
File:PikiWiki Israel 81814 graffiti in kiryat hamelacha.jpg|שועלים אופייניים ליצירתה של Imaginary Duck.
File:ID Wolfson street 04.jpg|דמות של Imaginary Duck עם שועל ברחוב וולפסון.
File:ID Shvil HaMifal 2.jpg| בקריית המלאכה תל אביב.
File:ID Robots.jpg|בקריית המלאכה תל אביב.
File:PikiWiki Israel 81802 graffiti in kiryat hamelacha.jpg|בקריית המלאכה תל אביב.
File:Not in front of everyone. find some darkness and wait for me there!.jpg|בקריית המלאכה תל אביב.
File:99569 the customs house in tel aviv PikiWiki Israel.jpg|עבודה של Imaginary Duck בקריאה לשחרור חטופי מתקפת הפתע על ישראל באוקטובר 2023
File:PikiWiki Israel 34139 Cities in Israel.JPG|דמויות עם ראש עשוי גבס, של Imaginary Duck.
</gallery>

==קישורים חיצוניים==

* 
* [https://drorhadadi.com/imaginary-duck-id/ Imaginary Duck] ראיון בבלוג של דרור חדדי העוסק באמנות רחוב בישראל
* [https://www.hashikma-holon.co.il/news/58146 העונה הישראלית לעיצוב בחולון: התערוכה של היוצרת יוליה שטנגלוב מגיעה לכיכר ויצמן בעיר] באתר השקמה חולון.
* [https://fineartshippers.com/artist-talk-imaginary-duck-julia-shtengelov/ ARTIST TALK: IMAGINARY DUCK JULIA SHTENGELOV] באתר Fine Art

==הערות שוליים==

קטגוריה:אמני גרפיטי ישראלים
קטגוריה:ציירות ישראליות
קטגוריה:ישראליות ילידות רוסיה
קטגוריה:ישראליות שנולדו ב-1976
קטגוריה:ישראלים שנולדו ב-1976
An Ancient Muse

An Ancient Muse הוא אלבום האולפן השביעי של הזמרת-יוצרת הקנדית לורינה מק'קניט שפורסם בשנת 2006, בהוצאת חברות התקליטים קווינלן רוד והאחים וורנר.<ref></ref> רמיקס מאת DNA של הסינגל "The Mummers' Dance", פורסם במהלך חורף 1997–1998, והגיע בשיאו למקום ה-18 במצעד הבילבורד הוט 100.<ref></ref>

האלבום זכה להצלחה בקנדה ונמכר בלמעלה מ-100,000 עותקים במדינה בסך הכול.<ref name=":0"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)<ref name=":0" />
| פלטינה
| 100,000
|}

== קישורים חיצוניים ==

== הערות שוליים ==

קטגוריה:אלבומי 2006
קטגוריה:אלבומי לורינה מק'קניט
קטגוריה:אלבומים באנגלית
קטגוריה:אלבומי פולק
מחוז טמוטו

טמוטו (מפולינזית: טה מוטו, מילולית "האי") הוא המחוז המזרחי ביותר של איי שלמה. המחוז נודע בעבר כמחוז איי סנטה קרוז. טמוטו מורכב משתי שרשראות של איים הנמשכות במקביל זו לזו מצפון-מערב לדרום-מזרח. שטחו הכולל של המחוזי הוא 895 קמ"ר. גאוגרפית המחוז קרוב יותר לאיי ונואטו מאשר לבירת איי שלמה הוניארה. במחוז שלוש קבוצות איים עיקריות: איי הריף, איי סנטה קרוז ואיי דאף. באיים שני שדות תעופה פעילים: שדה סנטה קרוז המשרת את בירת המחוז, לטה ושדה לומלום באיי הריף. בבירת המחוז לטה אף פועל הנמל העיקרי במחוז. אחד האיים במחוז, טינקולה (Tinakula) הוא הר געש פעיל. מגלה הארצות הספרדי, אלברו דה מנדניה, היה המערבי הראשון שגילה את איי המחוז בשנת 1568. הפעילות התיירותית באיים מתמקדת בצלילה, צנירה, דיג וגלישת גלים.

אף שלמחוז טמוטו ישות דמוית מדינה ולושלטון עצמי, ביוני 2021 הודיע נשיא טמוטו כי המחוז ישאר תמיד חלק ממדינת איי שלמה.

== חלוקה מינהלית ==
מחוז טמוטו מחולק לאזורים הבאים:

מחוז טמוטו (אוכלוסייה 21,362)
* איי הריף
** האיים החיצוניים הפולינזים (353)
** פרנואלואה Fenualoa (1,305)
** ניפואה/נופולי (880)
** ליפה/טמואה (796)
** מנואופו Manuopo (1,030)
** ננומפו Nenumpo (1,163)
* איי סנטה קרוז
** מפרץ גרסיוסה (1,264)
** צפון מזרח סנטה קרוז (1,843)
** נאנגגו/לורד האו (1,863)
** ניאה/נולה Nea/Noole (1,770)
** נבנמה Nevenema (947)
** תחנת לובה Luva Station (2,335)
** ניאו (1,558)
* איים וקבוצות מבודדים
** איי דאף (509)
** אוטופואה Utupua (1,168)
** ואניקורו (1,293)
** טיקופיאה (1,285)

== איים ==
האיים או קבוצות האיים המרכיבות את המחוז הם:
* אנוטה
* איי דאף (כולל טאומאקו )
* פאטוטאקה
* מאלו
* איי הריף (כולל פנואלואה, לומלום, מקאלום, מאטאמה, נלונגו ונופאני, ניפילולי, נוקאפו, שרטון פטסון, אי היונים ופילני )
* איי סנטה קרוז (כולל האי הגדול ננדו Nendö )
* טיקופיה
* טינקולה
* אוטופואה
* ואניקורו (כולל באני וטיאנו )

בירת המחוז היא לטה, הממוקמת באי ננדו, הגדול והחשוב מבין איי סנטה קרוז.

== אוכלוסייה ==
מוזיאון האתנולוגי של ברלין .]]
במפקד האוכלוסין האחרון שנערך במחוז, בשנת 2009, נמנו 21,362 תושבים. תושבי האי סנטה קרוז הם בעיקר מלנזיים, אם כי תושבי טיקופיה, אנוטה, איי דאף וחלק מאיי השונית הם פולינזים. 

== שפות ==
שפות המחוז קרויה על שמו, שפות טמוטו שהיא תת-קבוצה לשונית בתוך משפחת השפות האוקיאנית הרחבה יותר.

השפות המדוברות במחוז כוללות את כל תשע שפות הטמוטו, בתוספת שתי שפות חריגות פולינזיות : Vaeakau-Taumako ו־Tikopia .

== קישורים חיצוניים ==
* [https://web.archive.org/web/20060714025324/http://www.commerce.gov.sb/Gallery/Temotu.htm גלריית התמונות של איי שלמה של מחוז טמוטו. כולל מפה.]
<div class="mw-content-ltr">
* [https://www.mpgis.gov.sb/temotu.html Ministry of Provincial Government and Institutional Strenghtening - Solomon Islands Government]
* [https://www.flysolomons.com/destination-guide/provinces/temotu-province Temotu Province]. Solomon Airlines</div>

==הערות שוליים==

קטגוריה:מדינות וטריטוריות שהוקמו ב-1981
טמוטו
בניין הקנצלריה הפדרלית

בניין הקאנצלריה הפדרלית (בגרמנית: Bundeskanzleramt) הוא המעון הרשמי ומקום העבודה העיקרי של קנצלר גרמניה. המבנה שוכן ברובע טירגארטן שבברלין, בירת גרמניה. הוא נבנה בשנים 1997–2001 ומשמש כמעונם הרשמי של כל קאנצלרי גרמניה מאז כהונתו של גרהרד שרדר.

== היסטוריה ==
עם סיום שליטת כוחות בעלות הברית בגרמניה בשנת 1949 והקמת הרפובליקה הפדרלית של גרמניה הוכרזה זמנית העיר בון כעיר בירה של המדינה החדשה עד לשיקומה של ברלין מאירועי מלחמת העולם השנייה. כתוצאה מכך הועברו לבון כלל מבני משרדי הממשלה והסוכנויות הממשלתיות.

לאחר נפילתה של חומת ברלין, התפרקותה של גרמניה המזרחית ואיחודה של גרמניה ב-1990 עדיין נשארו משרדי הממשלה הגרמנית בבון אך החל דיון האם בירת גרמניה המאוחדת תישאר בבון או שתעבור לברלין. ב-1991 הצביע הבונדסטאג להשיב את הבירה הגרמנית לברלין עד שנת 1999. בקיץ 1999 הועתקה משרדי הממשלה הגרמנית חזרה לבירה ברלין. עם החזרה לברלין הוכרז על בניית בניין הקאנצלריה הפדרלית החדשה אשר תשמש את הרשות המבצעת של הרפובליקה הפדרלית. ב-2001 לאחר שלוש שנים נחנך בניין הקאנצלריה הפדרלית.

== המבנה ==
מבנה בניין הקאנצלרייה הפדרלית תוכנן בידי האדריכלים ו מברלין. הבניין תוכנן ונבנה בסגנון פוסט-מודרני עם אלמנטים מודרניסטים.

הבניין מחולק לשלשה אגפים שבמרכזם חצר מרכזית ורחבת טקסים. בבניין שמונה מפלסים, ובקומה האחרונה נמצאת דירת השרד של הקאנצלר ומשפחתו. כחלק מעיצוב המבנה הושם דגש על מתן מקום לייצוג התרבות הגרמנית המתחדשת, ומסיבה זו מהווה בניין הקאנצלריה הפדרלית בית ליצירות חשובות של המודרניזם הקלאסי וגם ליצירות של אמנים גרמנים ובינלאומיים עכשוויים.<ref name="einebiographie"></ref>

== גלריה ==
<gallery>
קובץ:Dmitry Medvedev in Germany 5 June 2008-3.jpg|משרד הקאנצלר
קובץ:Bundeskanzleramt Berlin Federal Chancellery.jpg|חדר ישיבות
קובץ:Bundeskanzleramt Berlin June 2007 019.jpg|גרם המדרגות המרכזי
קובץ:Bundeskanzleramt Berlin Kanzlergalerie.png|שדרת הקאנצלרים
קובץ:Secretary Kerry, German Chancellor Merkel Address Reporters in Shadow of Reichstag (12237001054).jpg|קאנצלרית גרמניה אנגלה מרקל ומזכיר המדינה האמריקאי ג'ון קרי במסיבת עיתונאים
קובץ:Flickr - Πρωθυπουργός της Ελλάδας - Angela Merkel - Αντώνης Σαμαράς (13).jpg|מרפסת הקאנצלר
קובץ:Flickr - Πρωθυπουργός της Ελλάδας - Angela Merkel - Αντώνης Σαμαράς (10).jpg|משמר כבוד ברחבת החצר המרכזית
קובץ:Besuch im Bundeskanzleramt 08.jpg|חדר ישיבות הממשלה
קובץ:Besuch im Bundeskanzleramt 01.jpg|מתחם מסיבות העיתונאים
קובץ:07.08.21.Bundeskanzleramt.jpg
קובץ:The Prime Minister, Shri Narendra Modi accorded ceremonial welcome at German Chancellery, in Berlin, Germany on May 30, 2017. The German Chancellor, Dr. Angela Merkel is also seen (3).jpg|טקס קבלת פנים לראש ממשלת הודו נרנדרה מודי
קובץ:BundeskanzleramtLuftbild.jpg|מבט על הקאנצלריה הפדרלית, שער ברנדנבורג, ובניין הרייכסטאג
</gallery>

== קישורים חיצוניים ==

== הערות שוליים ==

קטגוריה:ברלין: ארמונות
קטגוריה:גרמניה: מעונות רשמיים
קטגוריה:קנצלר גרמניה
יחסי פרו – קוסטה ריקה

יחסי פרו–קוסטה ריקה הם היחסים הבילטרליים וההיסטוריים בין פרו לקוסטה ריקה. שתי המדינות חברות באו"ם (וב-G77), הקהילה של אמריקה הלטינית והמדינות הקריביות, , , ארגון מדינות אמריקה, ארגון המדינות האיברו-אמריקניות ו.

== היסטוריה ==
שתי המדינות היו חלק מהאימפריה הספרדית. הסוכן הדיפלומטי הראשון של קוסטה ריקה בפרו היה הממונה הזמני על היחסים גרגוריו אסקלנטה אי נאווה, אשר ב-25 באפריל 1852 חתם על ההסכם הדו-צדדי הראשון בין שתי המדינות, יחד עם קנצלר פרו, חוסה חואקין דה אוסמה. הסוכן הדיפלומטי הראשון של פרו בקוסטה ריקה היה , שהוכר ככזה ב-22 בינואר 1857.<ref></ref>

ב-26 במאי 2011 חתמו המדינות על הסכם סחר חופשי שנכנס לתוקף ב-1 ביוני 2013.<ref></ref>

== נציגויות דיפלומטיות ==

* לקוסטה ריקה יש שגרירות בלימה.<ref></ref>
* לפרו יש שגרירות בסן חוסה.<ref></ref>

== קישורים חיצוניים ==

== הערות שוליים ==
פלאורינוס

פלאורינוס (שם מדעי: Paleorhinus ; מילולית: "אף עתיק") הוא סוג של זוחל קדום בן למשפחת הפייטוזאוריים אשר חי במשך תור הטריאס שלפני 221.5 עד 205.6 מיליון שנה מזמננו. הסוג מכיל 2 מינים: P. angustifrons ו-P. bransoni והוא תואר לראשונה בידי החוקר האמריקאי סמואל ונדל ויליסטון ב-1904.

ממצאי המאובנים של זוחל זה התגלו בויומינג ובטקסס, אם כי המאובנים הראשונים שלו התגלו בבוואריה (כיום גרמניה). המאובנים עברו גלגולי שמות וחלוקות מדעיות רבות על שיוכם ותקפותם. חלק מהחוקרים משייכים את הסוגים: פרסוכוס, Arganarhinus, Francosuchus, Ebrachosuchus ו-Wannia לסוג זה.

בדומה לקרוביו כמו הרוטיודון, הוא היה זוחל טורף בעל חוטם מוארך, ממנו קיבל את שמו, אשר הגיע עד לאורך 2.5 מטרים. הוא היה חצי-מימי לפי מבנה גופו ותזונתו התבססה על דגים ובעלי חיים קטנים שהיו סביבו.

==קישורים חיצוניים==

==הערות שוליים==

קטגוריה:פייטוזאורים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1904
רזננודרונגוב

רזננודרונגוב (שם מדעי: Razanandrongobe; משמעות השם ממלגשית: "אב הלטאה הגדולה") הוא סוג של זוחל דמוי-תנין פרהיסטורי אשר התקיים במשך היורה התיכון של מדגסקר שלפני 167.7 עד 164.7 מיליון שנה מזמננו.

סוג זה הכיל מין יחיד, Razanandrongobe sakalavae אשר תואר ב-2006 בידי החוקר סימון מגאנוקו ועמיתיו, לאחר שאלה התגלו בשנים 2003–2004 בתצורות Isalo III Formation. שם המין קרוי לכבוד בני סאקאלבה המלגשים.

ממצאי המאובנים של היצור שהתגלו כללו שרידי לסת עליונה ומספר שיניים. ממצאים שהתגלו כבר ב-1972 ולא קיבלו שיוך עד 2017 שויכו גם לסוג, כולם באותו המין.

זוחל גדול זה הגיע בבגרות לאורך של 7 מטרים, על סמך בסיס הגולגולת שאורכה הגיע ל-88 ס"מ, כשלפי ההערכות הגיע לגובה של 1.6 מטר ולמשקל של 800–1,000 ק"ג. הוא היה כנראה טורף-על שמילא תפקיד של תרופוד במדגסקר. הוא דמה לכמה דמויי-תנינאים כמו הבאורוסוכוס, הנוטוסוכוס וקרוביהם וכמותם היה כלול בקבוצה נוטוסוכיה.

==קישורים חיצוניים==
*[https://www.ynet.co.il/environment-science/article/4987104#autoplay טורף העל הענק שהטיל אימה בתקופת היורה] באתר ynet

קטגוריה:בעלי חיים שחיו ביורה תיכון באפריקה
קטגוריה:דמויי תנינאים מהיורה
קטגוריה:מאובני טקסונים שתוארו ב-2006
זן נדיר (אלבום)

זן נדיר הוא אלבום האולפן החמישי של הזמרת-יוצרת הישראלית קורין אלאל. את האלבום הוציאה בשנת 1992 לאור חברת התקליטים NMC על גבי תקליט, תקליטור וקלטת שמע. אלבום זה נחשב למוכר ולמצליח ביותר של הזמרת, והוא הניב להיטים רבים שהפכו במרוצת השנים למזוהים מאוד עם סצנת הרוק הישראלית.

== רקע ==
בשנת 1989 הוציאה אלאל את אלבומה השלישי, אנטארקטיקה, שהופק על ידי יהודית רביץ. שיתוף הפעולה בין השתיים המשיך גם לפרויקט זה. הוא כולל תשע רצועות, שמתוכם שישה יצאו כסינגלים מסחריים: "תאונה", "הוא כאן", "ימי הפרח והאהבה", "זן נדיר", "מעיין", ו"יוצאת אל החיים". כותבים רבים השתתפו ביצירת האלבום: דודו ברק, מאיר גולדברג, עוזי בן כנען, יענקל'ה רוטבליט, דוד אבידן, חנה גולדברג ואהוד מנור. כל הלחנים חוברו על ידי אלאל, והעיבוד המוזיקלי בוצע על ידי רביץ.

== רשימת רצועות ==

== קרדיטים ==
* קורין אלאל – שירה, לחן
* יהודית רביץ – עיבוד והפקה מוזיקלית
* נוגה טל – הפקה מוזיקלית
* זאב אולמן – עוזר הפקה מוזיקלית
* יעקב מורנו – תכנות, מיקסינג
* מרק רוטוול – תכנות

== קישורים חיצוניים ==

== הערות שוליים ==

קטגוריה:אלבומי 1992
קטגוריה:אלבומי קורין אלאל
קטגוריה:אלבומים בעברית
קטגוריה:אלבומים שהופקו על ידי יהודית רביץ
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
אספרוזאורוס

אספרוזאורוס (שם מדעי: Asprosaurus) הוא סוג של לטאה פרהיסטורית, אשר התקיימה במשך סוף הקרטיקון שלפני 81 מיליון שנה בדרום קוריאה. סוג זה מכיל מין יחיד - Asprosaurus bibongriensis.

הממצאים של לטאה זו התגלו בתצורות סונסו קונגלומרט והיא הלטאה הראשונה מהמזוזואיקון שהתגלתה בדרום קוריאה. היא תוארה ב-2015 בידי החוקר פארק וצוותו. הממצאים היחידם שלה כוללים שרידים מקוטעים מהגולגולת וחלק מהמידע עליה מבוסס על השערות, אם כי מרבית החוקרים רואים בה קרובה רחוקה של ההלודרמיים - הלטאות הארסיות ביותר למעט הכוח הענק. מבנה הלסת התחתונה של הלטאה דומה לזה של בני הקבוצה Monstersauria, בה ההלודרמיים.

זוהי הלטאה הקרקעית (שאינה מוזאזאור) האסייתית הגדולה ביותר, כשאורך הגולגולת שלה הגיע ל-180–200 מ"מ. בכך היא מתחרה רק עם הסוג Chianghsia שהתגלה בסין. מעריכים שאורך הלטאה הכולל יכל להגיע לאורך של 3 עד 4 מטרים ואולי היא הייתה טורפת עליונה באזור. גודלה איפשר לה לטרוף דינוזאורים קטנים וזוחלים אחרים וייתכן שבדומה להלודרמות הייתה לה נשיכה ארסית (אם כי זה נתון שנוי במחלוקת). למעשה באזור בו היא נמצאה התגלו מספר קיני דינוזאורים והגיוני שהלטאה התבססה עליהם למזון.

==קישורים חיצוניים==

==הערות שוליים==

קטגוריה:לטאות פרהיסטוריות
קטגוריה:זוחלים מעידן המזוזואיקון
קטגוריה:בעלי חיים שחיו בקרטיקון עליון באסיה
בובת דארומה

בובת דארומה
בובת דארומה (ביפנית: 達磨) היא בובה יפנית מסורתית חלולה ועגולה אשר מייצגת את הנזיר הבודהיסטי ההודי בודהידהרמה, מייסד הזן בודהיזם. למרות שלרוב הבובות הללו הן אדומות, ישנם גם בובות דארומה בצבעים אחרים ועם עיצובים מעט שונים. על אף שבובות הדארומה נחשבות בעיני רבים לסוג של צעצוע או פריט קישוט, בתרבות היפנית בובות הדארומה נחשבות יותר כקמע המעניק מזל טוב לאנשים שהם נמצאים בבעלותם. בובות הדארומה מסמלות גם נחישות והתמדה ועל כן הן נחשבות גם למתנה פופולרית כאשר מעוניינים לעודד ו/או לתת מוטיבציה לחברים או בני משפחה. בובות הדארומה הפכו לאורך השנים לפריט אשר נמכר במיוחד במקדשים בודהיסטים רבים ביפן.

כאשר רוכשים בובת דארומה חדשה העיניים של הדמות לבנות. מקובל לאחר הרכישה שהרוכש יגדיר מטרה מסוימת בחייו, או יבקש משאלה כולשהי, ולאחר מכן יצייר את העין השמאלית של הדמות בדיו. לאחר שהמטרה/משאלה מושגת נהוג שהרוכש מצייר גם את העין הימנית של הדמות.<ref></ref>

בסוף השנה נהוג להחזיר את כל בובות הדארומה למקדש ממנו הן נרכשו לטקס שריפה מסורתי.

== גלריית תמונות ==
<gallery mode=packed heights=150px>
קובץ:Maneki-Neko_and_Okiagari-Koboshi_Daruma_Edo_Period.jpg|תבנית של דמות מנקי נקו יחד עם דמות דארומה מהמאה ה-18
קובץ:Daruma_dolls.jpg|מגוון בובות דארומה ביפן
קובץ:Neonpink-daruma-ibaraki-japan-sept22-2015.jpg|בובות דארומה וורודות לא מסורתיות
קובץ:Daruma_doll.jpg|בובת דארומה בה הרוכש צייר עין אחת, המעידה על כך שהרוכש מעוניין להגשים מטרה/משאלה כולשהי
קובץ:Dairyuji-Gifu_D01.JPG|שריפת בובות דארומה
</gallery>

==הערות שוליים==

==קישורים חיצוניים==

קטגוריה:בודהיזם: טהרוואדה
קטגוריה:יפן: תרבות
קטגוריה:בובות